**II GIMNAZIJA SPLIT – ŠKOLSKA KNJIŽNICA**

***PROTOKOL ZA KORISNIKE***

1. Broj korisnika koji istodobno mogu boraviti u prostorijama knjižnice i čitaonice je ograničen. Na posudbi istovremeno mogu biti najviše **2 učenika,** poštujući **pravila razmaka od 2 m.**
2. Kako bi se smanjio broj ulazaka u prostorije knjižnice, u suradnji s nastavnicima hrvatskoga jezika, dogovorena je **razredna posudba** lektirnih djela, na način da 2 učenika odnose zadužene knjige u svoj razred i dijele ostalima.
3. Ostale svoje potrebe u školskoj knjižnici (korištenje referentne i stručne građe, čitanje po slobodnom izboru, vraćanje knjiga) učenici će obavljati sami prema svojoj potrebi i pojedinačno.
4. Prije ulaska u prostorije knjižnice obvezno je ispravno staviti **zaštitnu masku** (nositi ju preko usta i nosa), a nakon ulaska **obavezno je dezinficiranje ruke** dezinfekcijskim sredstvom,.
5. **Obvezno je pridržavanje propisanog razmaka od 2 metra između pojedinih osoba u knjižnici**.
6. Knjižna građa koja se vraća odlaže se u kartonske kutije postavljene na ulazu u knjižnicu i u holu škole kraj portirnice. Na kutijama piše ***POVRAT KNJIGA DRUGA GIMNAZIJA***. Vraćena knjižnična građa se nakon razduživanja dezinficira i odlaže na 24 sata prije smještaja na police.
7. U slučaju da se korisnik ne pridržava propisanih mjera i nakon što je upozoren, bit će mu onemogućeno služiti se uslugama školske knjižnice ili će napustiti prostor, o čemu će biti obaviješten i razrednik.

 Knjižničarka: Nediljka Galić